ವಾಟರ್ ಹೀಟರ್ ಬಕೆಟ್ ಮೇಲೆ ಬಿದ್ದು ಗಾಯಗೊಂಡ ಯುವಕ

ಚಿಕ್ಕಬಳ್ಳಾಪುರ: ಬಿಸಿ ನೀರು ಕಾಯಿಸಲು ಹಾಕಿದ್ದ ವಾಟರ್ ಹೀಟರ್ ಬಕೆಟ್ ಮೇಲೆ ಬಿದ್ದು ಯುವಕನೊಬ್ಬ ಗಂಭೀರವಾಗಿ ಗಾಯಗೊಂಡಿರುವ ಘಟನೆ ಚಿಕ್ಕಬಳ್ಳಾಪುರ ನಗರದ ವಾಪಸಂದ್ರದಲ್ಲಿ ನಡೆದಿದೆ.

16 ವರ್ಷದ ಮಧುಸೂಧನ್ ಗಾಯಗೊಂಡಿರುವ ಯುವಕ. ಮಧುಸೂಧನ್ ಆಕಸ್ಮಿಕವಾಗಿ ವಾಟರ್ ಹೀಟರ್ ಬಕೆಟ್ ಮೇಲೆ ಬಿದ್ದ ಪರಿಣಾಮ ಕೈ ಸೇರಿದಂತೆ ದೇಹದ ಹಲವು ಭಾಗಗಳಿಗೆ ಬಿಸಿ ನೀರು ಹಾಗೂ ವಿದ್ಯುತ್ ಶಾಕ್ ತಗುಲಿ ಗಂಭೀರವಾದ ಗಾಯಗಳಾಗಿವೆ.

ಗಾಯಾಳುವನ್ನ ಜಿಲ್ಲಾಸ್ಪತ್ರೆಗೆ ದಾಖಲಿಸಲಾಗಿದ್ದು ಚಿಕಿತ್ಸೆ ನೀಡಲಾಗ್ತಿದೆ.